CELEX: 32015R2046
Language: fi
Date: 2015-11-16 00:00:00
Title: Komission täytäntöönpanoasetus (EU) 2015/2046, annettu 16 päivänä marraskuuta 2015, aineen Artemisia absinthium L. hyväksymättä jättämisestä perusaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti)

17.11.2015   
            
            
               FI
            
            
               Euroopan unionin virallinen lehti
            
            
               L 300/6
            
         KOMISSION TÄYTÄNTÖÖNPANOASETUS (EU) 2015/2046,
   annettu 16 päivänä marraskuuta 2015,
   aineen Artemisia absinthium L. hyväksymättä jättämisestä perusaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
   sekä katsoo seuraavaa:
   
               (1)
            
            
               Komissio vastaanotti 26 päivänä huhtikuuta 2013 asetuksen (EY) N:o 1107/2009 23 artiklan 3 kohdan mukaisesti hakemuksen laitokselta Institut Technique de l'Agriculture Biologique (ITAB) aineen Artemisia absinthium L. hyväksymisestä perusaineeksi. Hakemuksen mukana toimitettiin 23 artiklan 3 kohdan toisen alakohdan mukaisesti vaadittavat tiedot.
            
         
               (2)
            
            
               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin kyseisestä aineesta 30 päivänä syyskuuta 2014 (2). Komissio esitti pysyvälle kasvi-, eläin-, elintarvike- ja rehukomitealle 20 päivänä maaliskuuta 2015 tarkastelukertomuksen (3) ja tämän ainetta Artemisia absinthium L. koskevan hyväksymättä jättämisestä annettavan asetuksen luonnoksen.
            
         
               (3)
            
            
               Hakijan toimittama asiakirja-aineisto osoittaa, että Artemisia absinthium L. täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit. Artemisia-suvun kasveista valmistetut alkoholijuomat on kuitenkin sisällytetty Euroopan parlamentin ja neuvoston asetuksen (EY) N:o 1334/2008 (5) liitteessä III olevaan B osaan, jossa vahvistetaan tiettyjen aromeissa ja elintarvikkeiden ainesosissa, joilla on aromaattisia ominaisuuksia, luontaisesti esiintyvien aineiden enimmäismäärät tietyissä koostetuissa nautintavalmiissa elintarvikkeissa, joihin on lisätty aromeja ja/tai elintarvikkeiden ainesosia, joilla on aromaattisia ominaisuuksia. Asetuksen (EY) N:o 1334/2008 6 artiklan mukaan nämä enimmäismäärät kyseisessä B osassa luetelluissa koostetuissa elintarvikkeissa eivät saa ylittyä siksi, että niissä käytetään aromeja ja/tai ainesosia, joilla on aromaattisia ominaisuuksia. Artemisia-suvun kasveja ei siis voida käyttää elintarvikkeena ilman rajoituksia.
            
         
               (4)
            
            
               Elintarviketurvallisuusviranomaisen teknisessä raportissa yksilöitiin erityisiä huolenaiheita, jotka liittyvät tujonille, absintille ja ferulihapolle altistumiseen, ja sen vuoksi käyttäjille, työntekijöille, sivullisille, kuluttajille ja muille kuin kohde-eliöille aiheutuvaa riskin arviointia ei voitu saattaa päätökseen.
            
         
               (5)
            
            
               Komissio pyysi hakijaa toimittamaan huomautuksensa elintarviketurvallisuusviranomaisen teknisestä raportista ja tarkastelukertomusluonnoksesta. Hakija toimitti huomautuksensa, ja ne on tutkittu huolellisesti.
            
         
               (6)
            
            
               Hakijan esittämistä perusteluista huolimatta ainetta koskevia huolenaiheita ei voida sivuuttaa.
            
         
               (7)
            
            
               Näin ollen, kuten komission tarkastelukertomuksessa todetaan, ei ole voitu vahvistaa, että asetuksen (EY) N:o 1107/2009 23 artiklassa säädetyt vaatimukset täyttyvät. Sen vuoksi on aiheellista jättää Artemisia absinthium L. hyväksymättä perusaineena.
            
         
               (8)
            
            
               Tällä asetuksella ei rajoiteta mahdollisuutta esittää uusi hakemus aineen Artemisia absinthium L. hyväksymiseksi perusaineena asetuksen (EY) N:o 1107/2009 23 artiklan 3 kohdan mukaisesti.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Perusaineena hyväksymättä jättäminen
   Ainetta Artemisia absinthium L. ei hyväksytä perusaineena.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Jäsenvaltioiden ja EFSAn kanssa Artemisia absinthiumin hyväksymisestä perusaineena käydyn kuulemisen tulokset sen käyttämisestä kasvinsuojelussa sienitautien torjunta-aineena vehnässä sekä ankeroisten ja hyönteisten torjunta-aineena vihanneksissa. EFSA supporting publication 2014:EN-665. 37pp.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
   
      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).
   
      (5)  Euroopan parlamentin ja neuvoston asetus (EY) N:o 1334/2008, annettu 16 päivänä joulukuuta 2008, elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta (EUVL L 354, 31.12.2008, s. 34).